שיחה:ז'אק ברל

message: היום סכארבק זו שכונה ענייה שמאכלסת מהגרים. אבל האם היא היתה שכונה ענייה מאוכלסת מהגרים גם כשז'ק ברל נולד וגדל בה? שלא יתקבל הרושם שהוא איזו סינדרלה, כי בסך הכל הוא בא ממשפחה עשירה, שלא ראתה בעין יפה את הבחירה שלו בהופעה במקום בעסקי הקופסאות. הוא סיפר שבהתחלה הוא היה רואה בכל מקום קופסא רודפת אחריו...דיןדין 23:13, 13 בספטמבר 2006 (IDT)
replies: text: סכארבק הייתה שכונה של המעמד הבינוני-נמוך, בלי מהגרים כמובן. אביעד המקורי 00:50, 14 בספטמבר 2006 (IDT)
בבריסל, בדרך למוזיאון רנה מגריט, נמצא "בית הספר היסודי ז'ק ברל", ואני תמה מתי נזכה לראות את "בית הספר היסודי יוסי בנאי" או "בית הספר היסודי נעמי שמר". מובן שלא צריך להיות מיואש, הרי יש "בית ספר ביאליק". דוד שי 06:54, 14 בספטמבר 2006 (IDT)

text: הסיכוי היחיד בעולם לכך הוא "בית הספר היסודי נינט טייב" בחסות אורנג'. ז'ק ברל לא היה צריך חברה סלולרית כדי להתפרסם (גם אם אלו היו קיימות בזמנו). במדינת ישראל של היום המסחור וההזנייה של התרבות הגיעו לממדים כאלו, שאני חושש שהאמן האחרון הראוי לשמו הנקי ממחלה זו הוא אכן יוסי בנאי ז"ל, ומכיוון שהלה לא התקשר עם גוף מסחרי גדול להוצאת רינגטונים וסידרה סלולרית של "אני וסימון" עוד בחייו (פרייר אמיתי, הא?), הסיכויים להנצחתו בצורה זו קלושים. הפרטה, חביבי, הפרטה. אלמוג 06:58, 14 בספטמבר 2006 (IDT)
replies: text: :בעניין בתי הספר - יש גם בתי ספר על שם טשרניחובסקי, עגנון, תלמה ילין ואחרים (ואולי פעם יהיה בי"ס לבנות ע"ש דן בן-אמוץ?). אני דווקא לא דואג לשמות מופרטים - רוב רובם של בתי הספר בארץ נקראים על שם אנשים מהזירה הפוליטית דווקא. אשר לתלונות הקלישאיות והמשעממות על הזניית התרבות, רציתי להזכיר שיצירות התרבות הגדולות בעולם נכתבו תמורת תשלום, ותשלום רב, מצד בעלי ממון וכוח - מליאונרדו דה וינצ'י דרך באך ומוצרט, מולייר ופיקאסו, לה קורבוזייה ובעצם מי לא. עקימת האף הפוריטנית על הקשר בין אמנות וכסף היא דבר יחסית חדש. אביעד המקורי 09:18, 14 בספטמבר 2006 (IDT)
thread_title: שכונה ענייה

message: מישהו יודע איך קוראים לשיר המקסים הזה (אהבה בת 20) בצרפתית ??? תודה לעונים
replies: text: La chanson des vieux amants 
אביעד המקורי 13:23, 14 באוקטובר 2006 (IST)
thread_title:  אהבה בת עשרים 

message: מדוע ז'ק מופיע בקטגוריות כזמר צרפתי הוא רק דובר ושר בצרפתית הוא בפרוש בלגי וואלוני (אני בן של וואלוני אגב ובעל אזרחות בלגית בנוסף לישראלית) וזה מרגיז אותי כבלגי גאה במוצאו. R.E.B 19:04, 25 במרץ 2008 (IST)
replies: text: השאלה אם הוא בלגי או צרפתי היא שאלה פתוחה שאין טעם להיכנס אליה - הוא נולד בבלגיה, אך את רוב חייו הוא בילה בצרפת, הייתה לו אזרחות צרפתית, הוא שר שירים על צרפת (כמו גם על בלגיה) וכו' וכו'. אפשר בשקט לשייך אותו לשתי הקטגוריות. בכל אופן, דווקא ולוני הוא לא היה. הוא היה Bruxellois, בריסלאי, פלמי דובר צרפתית. הוא הזדהה כפלמי, וכמובן, לא היה מוולוניה. אביעד המקורי • שיחה • בואו להתפעל 19:49, 25 במרץ 2008 (IST)
replies: text: :הוא כן זמר צרפתי כי הוא שר בצרפתית ופעל בעיקר בצרפת. ממש כשם שאנרי דס הוא זמר צרפתי למרות שהוא שוויצרי. לגבי מוצאו, רבים יודעים שהוא בלגי. אם כי העובדה שהוא במוצאו מאוכלוסיה שאינה דוברת צרפתית אלא הולנדית עשויה להיראות מפתיעה. סירבלתי מעט את משפטי הפתיחה של הערך כדי שהעניין לא יראה כשגיאה..   עִדּוֹ (Eddau) עיזרו לשפר את נגישותה של ויקיפדיה, עיינו בויקיפדיה:נגישות 12:15, 7 באוגוסט 2010 (IDT)
thread_title:  מוצאו 

message: לפי הערך המתואר, ז'ק ברל מצטייר להדיוטות כעוד זמר צרפתי שנודע בזכות שיר כזה או שניים. זה עושה לו ולנו עוול אדיר. 
מדובר במי שנחשב עד היום (חייתי בצרפת כמה שנים) לאחד מגדולי היוצרים שקמו לשפה הצרפתית. השפעתו על המוסיקה ועל התרבות בכלל, היא עצומה ומקבילה בחשיבותה לזו של אדית פיאף. 
וכמה הערות נוספות של טריויה שחלקן מרתקות ממש ויכולות להיות מוזכרות בערך הסופי:
ז'ק ברל העריץ בעיקר שני זמרים צרפתיים ששימשו לו השראה והשפיעו על יצירתו: אחד הוא ג'ורג' ברסנס והשני הוא הזמר הנרי סלבדור (שכמה משיריו האחרונים שהקליט טרם מותו נכתבו לו על ידי קרן אן הישראלית)
משהתפרסם, ז'ק ברל נהג לערוך את הופעותיו בדרך יחודית; ההופעות נמשכו כמעט תמיד 45-50 דקות בלבד (!), ללא הפסקות וללא קטעי קישור, ללא הצגת הנגנים וללא דיבור עם הקהל. 
ברל לא אהב בלשון המעטה את מראהו החיצוני. לדעתו היה מכוער ביותר ותחושה זו מוזכרת שוב ושוב בכמה משיריו. 
ז'ק ברל חלם על קריירת משחק מוצלחת יותר אך חש כי אין לו מספיק כשרון לכך. אחד מסרטיו הנודעים יותר היו: 'הרפתקאה היא הרפתקאה' משנת 72. 
העובדה כי הקליט את אלבומו האחרון 'רק כדי לעזור לחברו בעל חברת ההקלטות' היא לא מדוייקת. ברל חלה מאד והרגיש כי נותר לו זמן דחוק להקליט את שיריו האחרונים. רוב האלבום כתוב ברוח זו ואחד משיריו 'האל הטוב' מתאר את אכזבתו של ז'ק ברל מאלוהים. 
אגב, משנודע ברחבי צרפת כי ברל עומד לשחרר את אלבומו החדש (וכנראה גם האחרון) אחרי שנים ארוכות של שתיקה, הזמינו חנויות התקליטים מיליוני עותקים בעקבות הביקוש האדיר. בכך הפך האלבום הזה,'ברל', לאלבום המצליח ביותר בהיסטוריה של צרפת עד אז. 
לא ניתן מספיק דגש לכך שברל, למרות היותו ממשפחה מבוססת, לעג לבורגנים ובפרט לבורגנות הצרפתית (בשירים כמו 'הבורגנים', 'האנשים הללו', ועוד אחרים). כמו כן זילזל בשיטות הלימוד המיושנות שהיו נהוגות בצרפת בעבר ובדידקטיות שלהן (בשיר 'רוזה') ובעיקר בז לצביעות בחברה האינטלקטואלית (כמו למשל בשיר 'הבונבונים 67', 'ז'אקי', 'וזול')
שירים רבים של ז'ק ברל תורגמו לעברית על ידי הפזמונאי והמחזאי דן אלמגור.
thread_title:  עוול לז'ק 

message: "למרות הזהות הפלמית - בלגית הברורה שלו ברל מתנגד ללאומנות והבדלנות הפלמית, התנגדות זאת באה לידי ביטוי באופן ציני וקומי בשיר ...Les F שבו הוא דורש מהלאומנים הפלמים שהם נאצים בזמן המלחמות וקתולים ביניהן לעולם לא להכריח את ילדיו לנבוח בפלמית"
תרגמת? תרגום לא שלם? עך מה מדובר בדיוק?  --נתנאל ברנדל - שיחה 11:11, 7 בדצמבר 2011 (IST)
thread_title:  יצירתו 

message: מי הייתה אישתו של ברל ?האם היה נשוי לה עד סוף חייו ? האם הייתה לה השפעה על כתיבתו ? 93.172.187.8 00:27, 26 בדצמבר 2011 (IST)
thread_title:  אשתו של ז'אק ברל 

message: אני רוצה להודות לכותב הערך על הערך הנפלא שעזר לי רבות בעבודת החקר שלי אחר ז'אק ברל.
יישר כח. 93.172.10.234 21:00, 1 בפברואר 2012 (IST)
thread_title:  משוב מ-1 בפברואר 2012